עיטם קולני

עיטם קולני (שם מדעי: Haliaeetus vocifer), הנקרא גם עיטם אפריקני, הוא מין עוף דורס מסוג עיטם גדול החי באפריקה שמדרום לסהרה ושם הוא מוצא טרף ליד מקווי מים והוא הציפור הלאומית של המדינות זימבבואה, זמביה ודרום אפריקה. המין הקרוב אליו ביותר הוא עיטם מדגסקרי, אף שהוא מזכיר גם את המין האמריקאי - עיטם לבן-ראש.

מאפיינים 
העיטם הוא עוף גדול. כמו אצל רוב הדורסים הנקבה גדולה מעט מהזכר. משקל הנקבות הממוצע 3.2-3.6 ק"ג ומוטת כנפיהם עד 2.4 מ'. משקל הזכרים כ 2-2.5 ק"ג ומוטת כנפיהם עד 2 מטר. נוצות העיטם כהות למעט בצווארו ובחזהו הלבנים ובראשו הצהוב. עיניו כהות ומקורו המעוקל צהוב ובקצה שחור. הזנב לבן והרגליים צהובות. הכנפיים שחורות יותר משאר הגוף.

העיטם נפוץ ברחבי ביצות, אגמים ונהרות באפריקה שמדרום לסהרה, אך יוכל להימצא גם בסוואנות, ערבות, יערות גשם ואף בחוף הים.

כמו כל העיטמים, הטרף המרכזי שלו הוא דגים, וקרסי טפריו מעוקלים כדי לתפוס את הדגים, אותם הוא שולה במהירות ואז עף לענף קרוב לאכול. הוא יכול לצוד גם דגים גדולים עד למשקל של 1.8 ק"ג, אך יתקשה מאוד לעוף עם טרף כזה.

בנוסף לדגים הוא יצוד מיני צפרדעים, זוחלים שוכני מים כמו צבים ונחשים שונים. תנינים צעירים, פלמינגו, ברווזים, יונקים קטנים וגם מנבלות. בנוסף הם יחטפו טרף של עופות אחרים כמו אנפות ודורסים קטנים יותר.

תפוצת העיטם נרחבת ואיננה נמצאת בסיכון.

גלריה

קישורים חיצוניים

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1800
טקסונים שתוארו בידי פרנסואה מארי דודין
עיטם
זמביה: עופות
זימבבואה: עופות
הרפובליקה הדמוקרטית של קונגו: עופות